Meddelelse fra Kommissionen om resultaterne af risikovurderingen af chlordifluormethan, bis(pentabromphenyl)ether og methenamin og om en strategi for risikobegrænsning for stoffet methenamin

(EØS-relevant tekst)

(2008/C 131/04)

Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (1) indebærer indberetning af data, prioritering, risikovurdering og, om nødvendigt, udarbejdelse af strategier for begrænsning af risikoen ved eksisterende stoffer.

På grundlag af forordning (EØF) nr. 793/93 er følgende stoffer blevet udpeget som prioriterede stoffer, der skal vurderes i overensstemmelse med Kommissionens forordning (EF) nr. 1179/94 (2) og (EF) nr. 2268/95 (3) om henholdsvis første og anden liste over prioriterede stoffer i medfør af forordning (EØF) nr. 793/93:

De referentmedlemsstater, som er udpeget i henhold til de pågældende forordninger, har afsluttet deres vurdering af disse stoffers risiko for mennesker og miljø i overensstemmelse med Kommissionens forordning (EF) nr. 1488/94 af 28. juni 1994 om principperne for vurdering af risikoen for mennesker og miljø ved eksisterende stoffer (4), og har foreslået en strategi for risikobegrænsning i overensstemmelse med forordning (EØF) nr. 793/93.

Den Videnskabelige Komité for Toksicitet, Økotoksicitet og Miljø og Den Videnskabelige Komité for Sundheds- og Miljørisici er blevet hørt og har afgivet udtalelse om referenternes risikovurderinger. Udtalelserne findes på de to videnskabelige komitéers websteder.

Ifølge artikel 11, stk. 2, i forordning (EØF) nr. 793/93 skal resultaterne af risikovurderingen og den anbefalede strategi for risikobegrænsning vedtages på fællesskabsplan og offentliggøres af Kommissionen. Denne meddelelse indeholder resultaterne af risikovurderingen (5) af chlordifluormethan, bis(pentabromphenyl)ether og methenamin og en strategi for begrænsning af risikoen ved methenamin.

Resultaterne af risikovurderingen og risikobegrænsningsstrategien i nærværende meddelelse er i overensstemmelse med udtalelse fra det udvalg, der er nedsat ved artikel 15, stk. 1, i forordning (EØF) nr. 793/93.

(1) EFT L 84 af 5.4.1993, s. 1.

(2) EFT L 131 af 26.5.1994, s. 3.

(3) EFT L 231 af 28.9.1995, s. 18.

(4) EFT L 161 af 29.6.1994, s. 3.

(5) Den fulde risikovurderingsrapport og et resumé af den foreligger på Det Europæiske Kemikaliekontors websted:

http://ecb.jrc.it/existing-substances/

BILAG

DEL 1

CAS-nr. 75-45-6 Einecs-nr. 200-871-9 Strukturformel: Einecs-navn: Chlordifluormethan IUPAC-navn: Chlordifluormethan Referent: Italien Klassificering (1): Ingen

Risikovurderingen vedrører gængs praksis under stoffets livscyklus som beskrevet i den risikovurdering, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab.

Af risikovurderingen, der bygger på tilgængelige oplysninger, fremgår det, at stoffet i Det Europæiske Fællesskab hovedsagelig benyttes som råvare ved fremstilling af andre kemikalier som f.eks. fluorpolymerer og som sådant som kølemedium i kompressionskøleanlæg.

Det har endvidere været benyttet sammen med HCFC-22 til opblæsning af skum, men det har været forbudt siden 1. januar 2004 (2). Emissioner fra den anvendelse er ikke med i risikovurderingen.

RISIKOVURDERING

A. Sundhed

Risikovurderingen munder ud i følgende konklusion for

ARBEJDSTAGERNE, FORBRUGERNE og OFFENTLIGHEDEN VIA MILJØET

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

SUNDHEDEN (fysiske og kemiske egenskaber)

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Risikovurderingen munder ud i følgende konklusion for

ATMOSFÆREN, AKVATISKE ØKOSYSTEMER og TERRESTRISKE ØKOSYSTEMER

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

MIKROORGANISMER I SPILDEVANDSBEHANDLINGSANLÆG

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, der allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

DEL 2

CAS-nr. 1163-19-5 Einecs-nr. 214-604-9 Strukturformel: Einecs-navn: Bis(pentabromphenyl)ether IUPAC-navn: Bis(pentabromphenyl)ether Referent: Frankrig (sundhed) og Det Forenede Kongerige (miljø) Klassificering: Ingen

Risikovurderingen vedrører gængs praksis under stoffets livscyklus som beskrevet i den risikovurdering (3), referentmedlemsstaterne har fremsendt til Kommissionen, for stoffet, som det bliver fremstillet og importeret i Det Europæiske Fællesskab.

Af risikovurderingen, der bygger på tilgængelige oplysninger, fremgår det, at stoffet i Det Europæiske Fællesskab hovedsagelig benyttes som flammehæmmende additiv ved fremstilling af polymerer, hovedsagelig til brug i elektrisk udstyr og gardin- og møbelstoffer. Stoffet oplyses desuden at blive brug i mindre omfang som flammehæmmende additiv i styrengummi, polycarbonat, polyamid, terephthalat og smeltelim.

Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

RISIKOVURDERING

A. Sundhed

Risikovurderingen munder ud i følgende konklusion for

ARBEJDSTAGERNE

Der er behov for yderligere oplysninger og/eller undersøgelser. Denne konklusion er nået på grundlag af følgende:

— der er behov for yderligere oplysninger, således at den risiko, der er for neurotoksiske virkninger under udviklingen, bliver beskrevet bedre.

Behovet for oplysninger er:

— en yderligere undersøgelse af neurotoksiciteten under fosterudviklingen hos mus eller rotter.

Risikovurderingen munder ud i følgende konklusion for

FORBRUGERNE

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet.

Denne konklusion blev nået i risikovurderingsrapporten, da forbrugernes udsættelse for stoffet blev anset for forsvindende lille. De seneste oplysninger tyder på, at forbrugerne kan blive udsat for bis(pentabromphenyl)ether afgivet fra forbrugerprodukter, men udsættelsen er endnu ikke kvantitativt bestemt og ikke taget i betragtning ved den risikovurdering, der bygger på den i dag gældende fareprofil.

Risikovurderingen munder ud i følgende konklusion for

OFFENTLIGHEDEN VIA MILJØET

Der er behov for yderligere oplysninger og/eller undersøgelser. Denne konklusion er nået på grundlag af følgende:

— der er behov for yderligere oplysninger, således at eksponeringen af offentligheden og den risiko, der er for neurotoksiske virkninger under udviklingen, bliver beskrevet bedre.

Behovet for oplysninger er:

— et hensigtsmæssigt bio-overvågningsprogram, herunder af modermælk og blod, samt en trendanalyse med årlig rapportering i en tiårig periode

— en yderligere undersøgelse af neurotoksiciteten under udviklingen hos mus eller rotter.

Risikovurderingen munder ud i følgende konklusion for

SUNDHEDEN (fysiske og kemiske egenskaber)

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Risikovurderingen munder ud i følgende konklusion for

AKVATISKE og TERRESTRISKE ØKOSYSTEMER

Der er behov for yderligere oplysninger og/eller undersøgelser. Denne konklusion er nået på grundlag af følgende:

— der er behov for yderligere oplysninger, således at de problemer, der er med stoffets persistens, bioakkumulering og toksicitet, bliver beskrevet bedre.

Behovet for oplysninger er:

— miljøovervågningsprogram, der bl.a. omfatter fugle, spildevandsslam, sedimenter og luften, så der ved årlig rapportering i en tiårig periode bliver mulighed for at bestemme tendensen for omfanget af kontaminering med stoffet og dets mere toksiske og bioakkumulerende nedbrydningsprodukter.

Risikovurderingen munder ud i følgende konklusion for

ATMOSFÆREN

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, der allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

MIKROORGANISMER I SPILDEVANDSBEHANDLINGSANLÆG

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, der allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

DEL 3

CAS-nr. 100-97-0 Einecs-nr. 202-905-8 Strukturformel: Bruttoformel: C6H12N4 Einecs-navn: Methenamin IUPAC-navn: 1,3,5,7-tetraazatricyclo(3.3.1.13.7)decan Referent: Tyskland Klassificering (4): F; R11 R42/43

Risikovurderingen vedrører gængs praksis under stoffets livscyklus som beskrevet i den risikovurdering (3), referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab.

Af risikovurderingen, der bygger på foreliggende oplysninger, fremgår det, at stoffet i Det Europæiske Fællesskab hovedsagelig benyttes til fremstilling af harpikser og gummi. Stoffet benyttes desuden i mindre omfang i sprittabletter til campingbrug.

RISIKOVURDERING

A. Sundhed

Risikovurderingen munder ud i følgende konklusion for

ARBEJDSTAGERNE

Der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med hudsensibilisering som følge af eksponering af huden i alle situationer

— mulige problemer med generel systemisk toksicitet som følge af gentagen hudeksponering fra formulering af phenolharpikssystemer

— mulige problemer med udviklingstoksicitet som følge af gentagen hudeksponering under formulering af phenolharpikssystemer, produktion af sprittabletter og produktion af midler, der bruges inden for korrosionsbeskyttelse og som fotokemikalier.

Risikovurderingen munder ud i følgende konklusion for

FORBRUGERNE

Der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med hudsensibilisering som følge af eksponering af huden via kosmetik, selv i lave koncentrationer, og fra brug (berøring) af sprittabletter.

Risikovurderingen munder ud i følgende konklusion for

OFFENTLIGHEDEN VIA MILJØET

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, der allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

SUNDHEDEN (fysiske og kemiske egenskaber)

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, der allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Risikovurderingen munder ud i følgende konklusion for

ATMOSFÆREN, AKVATISKE ØKOSYSTEMER og TERRESTRISKE ØKOSYSTEMER

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

MIKROORGANISMER I SPILDEVANDSBEHANDLINGSANLÆG

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For ARBEJDSTAGERNE

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene for arbejdstagerne ved stoffet og finder anvendelse.

For FORBRUGERNE

Gældende forbrugerbeskyttelseslovgivning, særlig bestemmelserne i Rådets direktiv 76/768/EØF (5) for så vidt angår kosmetiske midler og direktiv 2001/95/EF for så vidt angår produkter, anses for at være tilstrækkelige til at beskytte forbrugerne mod de påviste risici.

(1) Stoffet er i dag ikke opført i bilag I til direktiv 67/548/EØF.

(2) Forordning (EF) nr. 2037/2000 om stoffer, der nedbryder ozonlaget.

(3) Den fulde risikovurderingsrapport og et resumé af den foreligger på Det Europæiske Kemikaliekontors websted:

http://ecb.jrc.it/existing-substances/

(4) Kommissionens direktiv 96/54/EF af 30. juli 1996 om toogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (EFT L 248 af 30.9.1996, s. 3).

(5) Kommissionen har den 5. februar 2008 fremsat et forslag om omarbejdning af direktiv 76/768/EØF.